As poblacions de vida silvestre s' han recuperau a medida que a caza se tornó mas restrinchida y l' urbanización permitió replantar selvas (os selvas ya triplicoron a suya grandaria dende os suyos minimos). Actualment, Lituania tien bell 250.000 animals salvaches mas grans u 5 por cada kilometro quadrau. O gran animal salvache mas prolifico de todas as partis de Lituania ye o cuerzo, con 120.000 d' ellos. Les siguen os verros (55.000). Otros ungulaus son o ziervo (~ 22.000), o gamo (~ 21.000) y o mas gran: l' alce (~ 7.000). Entre os depredadores lituans, as rabosas son os mas comunes (~ 27.000). Manimenos, os lupos son mas enradicaus en a mitolochía, ya que solenco bi ha 800 en Lituania. Encara mas raros son os gatos cervals (~ 200). Os animals grans mencionaus anteriorment excluyen a lo coniello, d' os quals bell 200.000 pueden vivir en as selvas de Lituania.